У першы дзень адбылося афіцыйнае прывітанне і знаёмства з выкладчыкамі, а таксама невялікая экскурсія па студэнцкім гарадку. Арганізатары семінараў па выкладанні практычнай фанетыкі нямецкай мовы і па методыцы выкладання нямецкай як другой замежнай мовы, у якіх мы ўдзельнічалі, падзяліліся з намі сваімі практычнымі навыкамі, а таксама вучэбна-метадычнымі напрацоўкамі па заяўленых тэмах. У далейшым мы працягвалі знаёмства з Універсітэтам Саарбрукена, прысутнічалі на занятках у нямецкіх калег, абменьваліся вопытам. Я змагла атрымаць практычныя навыкі і метадычныя рэкамендацыі ад нямецкіх калег-выкладчыкаў, у асабістай размове абмеркаваць цікавыя для нас пытанні па асаблівасцях выкладання замежнай мовы.